Държавен вестник, бр. 94, 2018 г., стр. 33

БРОЙ  94	
Д Ъ Р Ж А В Е Н  В Е С Т Н И К 	
СТР.  33  
Заключителна разпоредба
Параграф единствен. Отменя се Правил-
никът за прилагане на Закона за защита на 
лица, застрашени във връзка с наказателно 
производство, приет с Постановление № 361 
на Министерския съвет от 2015 г. (ДВ, бр. 100 
от 2015 г.).
Министър-председател:  
Бойко Борисов
Главен секретар на Министерския съвет:  
Веселин Даков
ПРАВИЛНИК
за прилагане на Закона за защита на лица, 
застрашени във връзка с наказателно про-
изводство
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат условията 
и редът за прилагане на Закона за защита на 
лица, застрашени във връзка с наказателно 
производство (ЗЗЛЗВНП) относно:
1. организацията и изпълнението на мерките 
за специална защита на застрашени лица по 
смисъла на ЗЗЛЗВНП;
2. дейността на компетентните органи при 
осъществяване на функциите по ЗЗЛЗВНП;
3. процедурата за предоставяне на специ-
ална защита;
4. прекратяването на действието на спе-
циалната защита;
5. осъществяването на международно съ-
трудничество;
6. изграждането, поддържането и съхраня-
ването на база данни.
Чл. 2. (1) Мерките за специална защита се 
осъществяват от Бюро по защита при главния 
прокурор, наричано по-нататък „Бюрото по 
защита“, в съответствие с разпореждане на 
главния прокурор или решение на Съвета по 
защита за предоставяне на специална защита 
на застрашени лица.
(2) Планирането, разрешаването, отпускане-
то, разходването и отчитането на средствата по 
прилагане на специалната защита се определят 
с правила, утвърдени от главния прокурор.
Чл. 3. (1) Специалната защита се осъщест-
вява чрез мерки за предварителна защита и 
Програма за защита съгласно ЗЗЛЗВНП при 
спазване на принципа за конспиративност.
(2) Условията, редът и начинът за изпъл-
нение на мерките за специална защита се 
определят с правила, утвърдени от главния 
прокурор.
Чл. 4. Бюрото по защита по искане на 
неговия директор получава съдействие от 
всички органи на държавна власт и мест-
но самоуправление, юридически и физи-
чески лица, включително цялата налична 
информация, необходима за организиране 
и изпълнение на специалната защита, по 
ред и по начин, определени в инструк-
ции или споразумения, сключени съгласно  
чл. 5, ал. 8 от ЗЗЛЗВНП.
Г л а в а  в т о р а
ОРГАНИЗАЦИЯ И ИЗПЪЛНЕНИЕ НА  
МЕРКИТЕ ЗА СПЕЦИАЛНА ЗАЩИТА
Раздел I
Организация и изпълнение на мерките за 
предварителна защита
Чл. 5. (1) Въз основа на вида на предос-
тавената предварителна защита директорът 
на Бюрото по защита утвърждава план за 
действие за изпълнение на определените 
мерки за защита. Утвърждаването на плана 
се извършва при наличие на финансов разчет 
за обезпечаване на изпълнението.
(2) Планът за действие съдържа основна 
цел, сили и средства, времетраене, задачи на 
служителите, мерки за безопасност и контрол. 
Чл. 6. (1) За изпълнение на плана за дейст-
вие по чл. 5 директорът на Бюрото по защита 
със заповед определя:
1. служители за връзка с всяко застрашено 
лице;
2. други служители при необходимост от 
специални знания и умения за работа със 
застрашеното лице;
3. охраняващи екипи и техните ръково-
дители, когато е определена мярка по чл. 6, 
ал. 1, т. 1 от ЗЗЛЗВНП;
4. безопасно място за настаняване на 
лицето, когато е определена мярка по чл. 6, 
ал. 1, т. 3 от ЗЗЛЗВНП.
(2) Промени в състава на определените 
служители и мястото за настаняване могат 
да се извършват по реда по ал. 1.
Чл. 7. (1) Личната физическа охрана по 
чл. 6, ал. 1, т. 1 от ЗЗЛЗВНП се изпълнява 
денонощно, за определени часове или за оп-
ределени случаи.
(2) Указанията за безопасност по чл. 7 от 
ЗЗЛЗВНП се включват в декларацията по 
чл. 16б, ал. 2 от ЗЗЛЗВНП.
Чл. 8. (1) Охраната на имущество по чл. 6, 
ал. 1, т. 2 от ЗЗЛЗВНП се изпълнява денонощ-
но, за определени часове или за определени 
случаи от служители и/или чрез технически 
средства, включително видеонаблюдение и/
или мониторен контрол. Обезпечаването на 
мярката може да включва и осигуряване на 
пропускателен режим.
(2) Мярката по ал. 1 се прилага по отно-
шение на личното движимо и недвижимо 
имущество, което застрашеното лице ползва 
или обитава.
(3) Охраняваното имущество се индивиду-
ализира в разпореждането на главния проку-
рор или в решението на Съвета по защита за 
прилагане на мярката за защита.